《征夫词》
元代·刘祁

顽阴漠漠秋天黑，冷雨潇潇和雪滴。涂中骑士衣裳单，半夜衔雪赴灵壁。

中州近岁雨雪多，只因戍马窥黄河。将军锦帐衣千袭，马上挥鞭传令急。

但令饱暖度朝夕，一死沙场吾不惜。九重日望凯歌归，安知中路行逶迤。

愿将舞女缠头锦，添作征人身上衣。

作者简介：祁字京叔，浑源人。弱冠举金进士，廷试失意，即闭户读书。凡七年而殁，年四十八。京叔好三苏文，为学能自刻厉，文章议论，粹然一出于正。有《神川遁士集》二十卷、《处言》四十三篇、《归潜志》三卷。